Държавен вестник, бр. 13, 2011 г., стр. 3

БРОЙ  13	
Д Ъ Р Ж А В Е Н  В Е С Т Н И К 	
СТР.  3  
(3) На специализирания наказателен съд 
са подсъдни и делата за престъпленията по 
ал. 1 и 2, извършени в чужбина.
(4) Когато срещу едно и също лице е пов­
дигнато обвинение за няколко престъпления, 
едно от които е подсъдно на специализирания 
наказателен съд, делото за всички престъпле­
ния е подсъдно на този съд. 
(5) Когато две или повече дела за раз­
лични престъпления срещу различни лица 
имат връзка помежду си, те се обединяват, 
ако правилното им изясняване налага това. 
Когато някое от делата е подсъдно на спе­
циализирания наказателен съд, обединеното 
дело се разглежда от него.
(6) Когато едно дело е подсъдно на специ­
ализирания наказателен съд и на военения 
съд, то се гледа от военния съд. 
Подсъдност пред въззивната и касационната 
инстанция
Чл. 411б. Делата, решени от специализи­
рания наказателен съд, се разглеждат като 
въззивна инстанция от апелативния специ­
ализиран наказателен съд, а като касационна 
инстанция – от Върховния касационен съд, 
който разглежда и исканията за възобновяване 
на делата на специализирания наказателен съд.
Органи на досъдебното производство по дела, 
подсъдни на специализирания наказателен съд
Чл. 411в. (1) Органи на досъдебното произ­
водство по дела, подсъдни на специализирания 
наказателен съд, са прокурорът от специали­
зираната прокуратура и разследващите органи.
(2) Разследващи органи по дела, подсъд­
ни на специализирания наказателен съд, са 
следователите в следствения отдел в специ­
ализираната прокуратура и разследващите 
полицаи, определени със заповед на министъра 
на вътрешните работи. 
Действия на прокурора след завършване на 
разследването
Чл. 411г. Прокурорът осъществява право­
мощията си по чл. 242, ал. 1 и 2 в срок до 
15 дни от получаване на делото.
Особени правила в съдебното производство 
по дела, подсъдни на специализирания нака­
зателен съд
Чл. 411д. (1) Делата, подсъдни на специ­
ализирания наказателен съд, се разглеждат в 
състав на съда, съгласно чл. 28.
(2) След образуване на делото председате­
лят на съда определя съдия-докладчик, който 
насрочва делото за разглеждане в открито 
съдебно заседание или упражнява правомо­
щията си по чл. 249 – 251 в срок не по-дълъг 
от 15 дни. 
(3) Участниците в процеса са длъжни да се 
явяват в съдебното заседание независимо от 
призоваването им пред други съдилища или 
органи на досъдебното производство. 
(4) При неявяване на свидетел или вещо 
лице по неуважителна причина същият се 
довежда принудително за следващия заседа­
телен ден, определен от съда.
Прилагане на общите правила
Чл. 411е. Доколкото в тази глава няма осо­
бени правила, прилагат се общите правила.“
Преходни и заключителни разпоредби
§ 9. (1) Образуваните съдебни производ­
ства по дела, подсъдни на специализирания 
наказателен съд, по които не е даден ход на 
съдебното следствие, се прекратяват от съди­
ята-докладчик и се изпращат на съответния 
прокурор.
(2) Неприключените досъдебни производ­
ства се довършват от органите на досъдебното 
производство, пред които са висящи преди 
влизането в сила на този закон. 
§ 10. В Закона за специалните разузнава­
телни средства (обн., ДВ, бр. 95 от 1997 г.; 
доп., бр. 70 от 1999 г.; изм., бр. 49 от 2000 г., 
бр. 17 от 2003 г., бр. 86 от 2005 г., бр. 45 и 82 
от 2006 г., бр. 109 от 2007 г., бр. 43 и 109 от 
2008 г., бр. 88, 93 и 103 от 2009 г. и бр. 32 от 
2010 г.) в чл. 15, ал. 1 след думите „Софийския 
градски съд“ думите „и на“ се заличават, по­
ставя се запетая, а след думите „окръжните 
съдилища“ се добавя „и на специализирания 
наказателен съд“.
§ 11. Законът влиза в сила 6 месеца след 
обнародването му в „Държавен вестник“. 
Законът е приет от 41-ото Народно съб­
рание на 27 януари 2011 г. и е подпечатан с 
официалния печат на Народното събрание.
Председател на Народното събрание: 
Цецка Цачева
1339
РЕШЕНИЕ
за персонална промяна в Министерския съвет 
на Република България
Народното събрание на основание чл. 84, 
т. 6 от Конституцията на Република България 
и във връзка с Решение на Народното събрание 
за избиране на Министерски съвет на Република 
България от 27 юли 2009 г. (ДВ, бр. 60 от 2009 г.)
Р Е Ш И : 
Освобождава Божидар Димитров Стоянов 
като министър без портфейл.
Решението е прието от 41-ото Народно съб­
рание на 4 февруари 2011 г. и е подпечатано с 
официалния печат на Народното събрание.
Председател на Народното събрание: 
Цецка Цачева
Подпечатано с държавния печат.
Министър на правосъдието:
Маргарита Попова
1697